**อะกริเทคนิก้า เอเชีย ดึงแอ็คโค และ มาชิโอ กาสพาร์โด นำเทคโนโลยีการเกษตรระดับโลกรุกตลาดเอเชีย**

****

ที่มา: Massey Ferguson

กรุงเทพฯ/แฟรงเฟิร์ต – 13 กรกฏาคม 2559

**ดีแอลจี อินเตอร์เนชัลแนล ที่ปรึกษาและผู้เชี่ยวชาญด้านเกษตรของยุโรปจากเยอรมัน และ วีเอ็นยู เอ็กซิบิชั่นส์ เอเชีย แปซิฟิค ผู้จัดงานแสดงสินค้าด้านเกษตรปศุสัตว์แนวหน้าของเอเชีย แถลงข่าวเปิดตัวความร่วมมือกับบริษัทยักษ์ใหญ่   
“แอ็คโค และ มาชิโอ กาสพาร์โด” นำเทคโนโลยีและเครื่องมือการเกษตรรุกตลาดไทยและอาเซียนผ่านงานแสดงสินค้าด้านเครื่องจักรกลการเกษตรระดับโลกที่ได้เวียนมาจัดที่เมืองไทยเป็นครั้งแรก “อะกริเทคนิก้า เอเชีย” โดยคาดว่าจะมีบริษัทชั้นนำจากทั้งยุโรป อเมริกา และจีน เข้าร่วมแสดงสินค้า และยกระดับประเทศไทย สู่การเป็นศูนย์กลางด้านเทคโนโลยีเกษตรและเครื่องจักรกลแห่งอาเซียน**

ทางด้านผู้จัดการโครงการทั้งฝั่งเยอรมันและไทย คุณมารี เซอร์เวย์ และ คุณเอกชัย ผลสมบุญ เล็งเห็นสัญญานในการเติบโตของตลาดเทคโนโลยีด้านการเกษตรในเอเชีย และมีแนวโน้มการลงทุนจากภูมิภาคอื่นๆ ของโลก โดยเฉพาะอย่างยิ่ง งาน **อะกริเทคนิก้า เอเชีย** ได้รับการตอบรับจากบริษัทชั้นนำ ทั้ง เล๊มเคน, โลโวล์, โพรทินเกอร์ และล่าสุดคือ แอ็คโค และ มาชิโอ กาสพาร์โด ซึ่งนับว่าเป็นความร่วมมือกันในภาคอุตสาหกรรมเทคโนโลยีการเกษตรที่บ่งชี้ถึงการเติบโตภาคการลงทุนของตลาดในภูมิภาคอาเซียนได้เป็นอย่างดี โดยงาน **อะกริเทคนิก้า เอเชีย** จะจัดขึ้นระหว่างวันที่ 15-17 มีนาคม 2560 ณ ไบเทค กรุงเทพฯ

นายเมียร์โค มาชิโอ, ประธานบริษัทมาชิโอ กาสพาร์โด กรุ๊ป กล่าวว่า “บริษัทมาชิโอ กาสพาร์โด กรุ๊ป ได้เปิดทำการในตลาดเอเชียเป็นระยะเวลามากกว่า 10 ปี และเป็นที่รู้จักกันดีในด้านความหลากหลายของสินค้าและอุปกรณ์ และครอบคลุมถึงการ เป็นเครือข่ายเฉพาะทางและให้บริการลูกค้าด้วยความรวดเร็ว ทั้งนี้ บริษัท มาชิโอ กาสพาร์โด กรุ๊ป ไม่เพียงแต่สนใจผลิตภัณฑ์และการขายเครื่องจักรทางการเกษตรเท่านั้น แต่ยังมีบทบาทที่สำคัญในการพัฒนาเครื่องจักรกลการเกษตรอีกด้วย ในปีที่ผ่านมา บริษัทได้ลงทุนสร้างโรงงานผลิตในประเทศจีน (ชิงเต่า) และประเทศอินเดีย (ปูเน) เพื่อที่จะรองรับการบริการตลาดในเอเชีย การลงทุนครั้งนี้นับเป็นก้าวสำคัญที่จะส่งผลให้บริษัทเป็นผู้นำโลกทางด้านจัดหาทางออกและคำตอบที่เกี่ยวกับพืชผลให้แก่เกษตรกร เราได้ตัดสินใจที่จะเข้าร่วมเป็นพันธมิตรทางการค้าในงาน **อะกริเทคนิก้า เอเชีย** ที่จะเกิดขึ้นครั้งแรกในกรุงเทพฯ เพราะเราตระหนักถึงความสำคัญของยุทธศาสตร์และการเติบโตที่สำคัญอย่างเด่นชัดของตลาดในเอเชียในปีที่ผ่านมา”



Source: Maschio Gaspardo.

อเล็กซ์ เบเกอร์ ผู้จัดการบริษัท ฟาร์ อีส, แอ็คโค โฮลดิ้งส์ (สิงคโปร์) จำกัด เน้นย้ำความสำคัญของผู้ผลิตรถแทรคเตอร์ในตลาดเอเชียว่า “ประเทศไทยเป็นจุดมุ่งหมายใหม่ที่ท้าทายที่เราจะทำการตลาดเพิ่มมากขึ้น โดยมีสินเชื่อรายย่อยเป็นพลังขับเคลื่อนให้เกิดการลงทุนในตลาดเครื่องจักรกลการเกษตรมากขึ้น อาทิ ผลกระทบในภาครถแทรคเตอร์, ส่วนของแรงม้าที่สูงขึ้น, สภาพอากาศ และการกำหนดราคาสินค้านั้นๆ นับเป็นปัจจัยหลักที่ผู้ผลิตรายใหญ่กำลังมองหาเครื่องจักรกลที่สามารถจะเพิ่มความคล่องตัวและปรับปรุงการผลิตได้อย่างดีเยี่ยม ถือเป็นเรื่องน่าตื่นเต้นที่นวัตกรรมด้านเทคโนโลยีและเครื่องจักรได้มีบทบาทที่สำคัญเพิ่มมากขึ้นในปัจจุบันนี้ เราสามารถพูดแบบเดียวกันได้สำหรับประเทศอื่นๆในทวีปเอเชีย พม่ากำลังเปิดประเทศอย่างรวดเร็วและมีความต้องการสำหรับเครื่องมือที่ทันสมัย และด้านพืชผลในเวียดนามที่มีการเปลี่ยนแปลงตัวเลขการนำเข้าและส่งออก ส่งผลให้มีความต้องการที่เปลี่ยนแปลงของชนิดและขนาดของเครื่องจักรกล ด้านตลาดในประเทศอินโดนีเซีย โดยเฉพาะอุตสาหกรรมน้ำตาลที่กำลังมองหาทางออกสำหรับปัญหาด้านแรงงาน ทำให้มีความต้องการที่เพิ่มมากขึ้นสำหรับทางด้านเทคโนโลยีและเครื่องจักรกลในบางขนาดและทุกภาคส่วนในทุกๆประเทศ”

ความพิเศษของการจัดแสดงงาน **อะกริเทคนิก้า เอเชีย 2017** จะถูกจัดขึ้นขนานพร้อมกับงาน วิฟ เอเชีย งานจัดแสดงสินค้าและสัมมนาปศุสัตว์และสัตว์น้ำที่ใหญ่ที่สุดในเอเชีย แปซิฟิค และงานฮอร์ติ เอเชีย งานแสดงสินค้าและสัมมนาด้านพืชพรรณ ผัก ผลไม้ และกล้วยไม้แห่งภูมิภาคเอเชีย ระหว่างวันที่ 15-17 มีนาคม 2560 ณ ไบเทค บางนา โดยผู้จัดงานฯ เชื่อว่า การร่วมมือในการจัดงานครั้งนี้จะก่อให้เกิดประโยชน์สูงสุดแก่ผู้แสดงสินค้าและผู้เข้าชมงาน และเพิ่มโอกาสการลงทุนทั้งด้านเกษตรและปศุสัตว์

การมาชมงาน **อะกริเทคนิก้า เอเชีย 2017** ผู้ชมงานจะพบเครื่องจักรและอุปกรณ์การเกษตรครบวงจร ที่มุ่งเน้นไปที่การซื้อขายในราคาพิเศษ ซึ่งผู้จัดงานฯ ให้ความสำคัญกับนวัตกรรมในการเพาะปลูกข้าวโพด ข้าว มันสำปะหลัง และอ้อย โดยกระตุ้นให้เกิดการเชื่องโยงความร่วมมือทางธุรกิจระหว่างภูมิภาคเอเชียและยุโรป โดยผ่านทางการโปรแกรมการจับคู่ธุรกิจ เพื่อปรึกษาและขอคำชี้แนะจากทั้งบริษัทชั้นนำหรือผู้เชี่ยวชาญในอุสาหกรรมเกษตรเอเชียต่อไป ซึ่งนับเป็นแพลตฟอร์มธุรกิจที่ทรงประสิทธิภาพอย่างมากในช่วงเศรษฐกิจเช่นนี้

**สนใจเข้าร่วมแสดงสินค้าติดต่อ** คุณเอกชัย ผลสมบุญ อีเมล [akachai.pon@vnuexhibitionsap.com](mailto:akachai.pon@vnuexhibitionsap.com) โทร 02-6700900 ต่อ 104

**สื่อมวลชนต่างประเทศ ติดต่อ**

Mr. Dietrich Holler; Email: D.Holler@DLG.org; Tel +49 6924788-200

Mr. Friedrich Rach; Email: F.Rach@DLG.org; Tel +49 6924788-202

Mrs. Malene Conlong; E-Mail: M.conlong@dlg.org; Tel +49 69 247 88-237 (International enquiries)

**สื่อมวลชนไทย กรุณาติดต่อ**

คุณปนัดดา อรรถโกวิท​ อีเมล [panadda@vnuexhibitionsap.com โทร](mailto:panadda@vnuexhibitionsap.com%20โทร) 02-670-0900 ต่อ 204 ​

คุณแสงทิพ เตชะปฏิภาณดี ​ อีเมล ​[saengtip.won@vnuexhibitionsap.com โทร](mailto:saengtip.won@vnuexhibitionsap.com%20โทร) 02-670-0900 ต่อ 122

**แลกเปลี่ยนและอัพเดทข่าวสารในแวดวงเกษตรได้ที่**

<https://www.facebook.com/agritechnica.asia>

<https://twitter.com/Agritechnicasia>

[**www.AGRITECHNICA-ASIA.com**](http://www.AGRITECHNICA-ASIA.com)